ՄԱԿ-ը վարում է ակտիվ հրատարակչական գործունեություն: Հրատարակվել են. 1996թ. - մանրէների քարտարանը, որն ընդգրկում է տեղեկություն մանրէների տարբեր տեսակների 6000 շտամների մասին, 2003թ. - ցիկլոդեքստրին արտադրող մանրէների կատալոգը, 2005թ.- սնկային քայքայիչների հատուկ կատալոգը, ուր ներառված են տվյալների բազան և մանրէների հավաքածուն` Ատլասով, որն ընդգրկում է տիեզերական տեխնիկայի պոլիմերների շուրջ 1000 բորբոսային սնկեր-քայքայիչներ: Ներկայումս հրատարակության է պատրաստվում մանրէների կուլտուրաների նոր Կատալոգը: Երկար տարիների ընթացքում ՄԱԿ-ի կոլեկտիվի ակտիվ մասնակցությամբ հրատարակվել է “Հայաստանի կենսաբանական հանդես” ամսագիրը: